5 रुपये में भरपेट खाना मिलने का दावा करने वाली कांग्रेस से BJP आज एक कदम आगे निकली  
कांग्रेस करती थी 5 रुपये और 12 रुपये में भरपेट भोजन मिलने का दावा
बीजेपी सरकार किसानों को 17 रुपये प्रतिदिन मदद का किया ऐलान
इनकम टैक्स में छूट को लेकर भी हुई गलतफहमी
कांग्रेस जहां अपने कार्यकाल में गरीबों को 5 रुपये और 12 रुपये में भरपेट खाना मिलने का दावा करती थी तो बीजेपी ने आज एक कदम आगे बढ़ते हुए 17 रुपये हर रोज के हिसाब से किसानों को मदद करने का ऐलान कर डाला है. आपको याद होगा जब साल 2013 में जब डॉ. मनमोहन सिंह की अगुवाई में यूपीए सरकार लोकसभा चुनाव की तैयारी कर रही थी तो उस समय कांग्रेस के कुछ नेताओं के बयान पार्टी की जमकर फजीहत करा रहे थे. दरअसल उस समय यूपीए सरकार ने दावा किया था कि उसके कार्यकाल में गरीबी का आंकड़ा 22 फीसदी घट गई है. इस बात को सही साबित करने के लिए कांग्रेस नेताओं में होड़ मच गई. राज बब्बर ने कहा था कि मुंबई में 12 रुपये में आज भी भोजन मिल जाता है. राज बब्बर से गरीबी निर्धारण करने के लिए व्यय सीमा के निम्न कटऑफ के बारे में भी पूछा गया था और यह भी पूछा गया था कि कैसे कोई गरीब 28 रुपये या 32 रुपये के प्रतिदिन खर्च पर दो वक्त पूरा भोजन ग्रहण करने में सक्षम हो सकते हैं. तो राज बब्बर की ओर से यह बयान आया था. उनके इस बयान की बीजेपी फजीहत कर रही थी कि अब एक अन्य कांग्रेस नेता रशीद मसूद ने कहा कि दिल्ली में तो पांच रुपये में भरपेट खाना खाया जा सकता है. मसूद ने कहा, मुंबई का तो मुझे पता नहीं, लेकिन दिल्ली में जामा मस्जिद के नजदीक पांच रुपये में खाना मिल जाता है. इन दोनों बयानों को बीजेपी ने लोकसभा चुनाव में जमकर मुद्दा बनाया था और कांग्रेस की हार में ऐसे बयान बड़ी वजह बन गए थे.
 
 
Dear NoMo,
5 years of your incompetence and arrogance has destroyed the lives of our farmers.
Giving them Rs. 17 a day is an insult to everything they stand and work for. #AakhriJumlaBudget
 
इसी तरह आयकर में छूट को लेकर भी शुरू में काफी उहापोह की स्थिति रही. दरअसल अपने बजट में पीयूष गोयल ने ऐलान किया कि 5 लाख रुपये की तक की सालाना आय वालों को टैक्स में छूट दे दी गई है लेकिन शुरू में सबको लगा कि 5 लाख रुपये तक आय पर टैक्स की छूट दे दी गई है. इस ऐलान के बाद शेयर बाजार में भी उछाल आ गया लेकिन बाद में जब पीयूष गोयल ने प्रेस कॉन्फ्रेंस की तो सारी स्थिति साफ हो पाई.